**פעילות בנושא יום מאבק באלימות בנשים – 25/11**

**מטרה:**

העלאת מודעות לנושא המאבק באלימות בנשים בקרב החניכות והחניכים.

**עזרים:**

 מספר כתבות ו /או שירים מודפסים בכמה עותקים.

**נספחים**:

נספח א' מידע על היום.

 נספח ב' אתר כתבות.

 נספח ג' רשימת שירים פוטנציאלית.

 נספח ד' השיר אף אחד/ הדג נחש.

**מהלך:**

1. נתחיל בלקרוא מידע כללי על היום (נספח א')

2. כתבות ושירים

נפזר כתבות (נספח ב') על הרצפה שמתייחסות לאלימות כלפי נשים ו/או שירים מוכרים המתייחסים לנשים (נספח ג'). כאשר כל משתתף צריך לבחור כתבה / שיר שלדעתו מתארים יותר מכל את הבעיה או מקור הבעיה.

3. ״אף אחד״

נסכם יחד עם השיר של הדג נחש "אף אחד", כאשר השאלה שתוביל אותנו לאורך הדיון היא מי נושא באשמה.

דיון:

* מי "אשם" לפי הבתים בשיר?
* מי אחראי לדעתכם/ן?
* איך אפשר לעלות את זה למודעות בפעילות שלנו ובחיי היום יום?
* כיצד קבוצה איגי צריך לציין ולפעול ביום זה?

4. סיכום

אחרי השאלה האחרונה זאת היא הזדמנות להחליט על עשייה משותפת כקבוצה. אפשר ומומלץ גם להציע את הצעדה המתקיימת ב25.11 ועל האפשרות הקיימת של ללכת כקבוצה. חשוב לציין שבמהלך הצעדה ישנן עדויות וסיפורים שלא תמיד קל להתמודד איתם, אבל זאת היא המציאות הסובבת אותנו ולכן השתתפותנו היא הכרחית.

נספח א'

אלימות נגד נשים היא תופעה חברתית המאופיינת בהפעלת כוח פיזי או מילולי כלפי נשים. ההתנהגויות האלימות יכולות לבוא לידי ביטוי באלימות פיזית, מילולית, התעללות נפשית, תקיפה מינית ועוד.

25 בנובמבר הוא יום המאבק הבין-לאומי למניעת אלימות נגד נשים. על כך החליטה העצרת הכללית של האו"ם בדצמבר 1999. מטרותיו של יום זה: לעורר מודעות לנושא, להגביר חקיקה, אכיפה של חוקים וענישה הולמת, וכן לעודד נשים לפנות לעזרה.

על אף המודעות הציבורית הגוברת, לצערנו לא חולף כמעט יום ללא דיווחים על אלימות כלפי נשים. תופעה זו של אלימות כלפי נשים חוצה מעמדות, מגזרים ועדות. היא קיימת בקרב עולים חדשים ובקרב אזרחים ותיקים, משכילים וחסרי השכלה. נשים מכל שכבות הגיל, מעמד סוציו אקונומי או אינטלקטואלי חשופות לתופעה זו של אלימות.

התאריך נקבע ל-25 בנובמבר לציון רצח האחיות מיראבאל, שלוש פעילות פוליטיות ברפובליקה הדומיניקנית שנרצחו בשנת 1960 בהוראת הדיקטטורr רפאל טרוחיו.

נספח ב'

אתר שאפשר להוציא ממנו כתבות לפעילות-

<http://www.no2violence.co.il/Links-Reports.htm>

נספח ג'

רשימת שירים פוטנציאלית:

* כשאת אומרת לא, למה את מתכוונת.
* רוצה בנות.
* כל החבר'ה / מוניקה סקס
* אישה אישה / פנינה רוזנבלום
* איפה הן הבחורות ההן

נספח ד'

אף אחד / הדג נחש

אין לי אף אחד...

לגברת לוי שוב היה מזל מסכן אלי בעלה כל יום חוזר אומלל
הילד שוב קיבל שלילי ופרצו להם לאוטו
והשכנים החמסין הגיסים עוד רגע ישגעו אותו
ואישתו לידו מה היא מנג'סת
בלי לחשוב הרבה הפוכה לתוך הלסת
"נראה אותך תעיזי ליבב
עכשיו אני מביא סכין שם לך אותו בלב"
קשה לו ורע לו וזה בא גלים גלים
חוץ מזה ממילא יש לה חרא של חיים
כל השכונה שומעת כל השכונה יודעת
אבל במקום לדבר מתחפשים כולם לדלעת

אין לי אף אחד...
שיר, לו היה לי רק שיר, שיר לשיר אותו בבוקר
שיר, לו היה לי רק שיר, לשיר אותו בערב

מנשה המגניב היה מת לזיין
כבר נשבר לו הזין תרתי משמע מלשבת ולאונן
אז הוא יוצא עם חברים לעיר
יש ים של כוסיות המגוון נדיר
מציק למלצרית ששמע שהיא נותנת
"כשאת אומרת לא למה את מתכוונת?"
הבירה בראש ומנשה מרוצה
הופס שולח יד ימין אל עבר החזה
בטח שהיא בשוק אבל מה היא תלך למשטרה?
שלוש מילים יגידו לה שם: חה! חה! חה!

אין לי אף אחד...
פעמון, לו היה לי פעמון, פעמון לצלצל בו בבוקר
פעמון, לו היה לי פעמון, לצלצל בו בערב

גם אני צעקתי "נטחנת!" מהאוטובוס
הסתכלתי על נשים וראיתי רק כוס
וזה היה לי מגניב אבל אז הייתי זבל
ויתכן שזה נראה כמו לאחוז בשני צידי החבל
אבל הגולם כבר מזמן קם על היוצר
מי שמציק הוא סוטה לא שובב לא ממזר
מי שמתעלל או מכה דחוף למאסר עולם
גם אם הוא חכ' או שדרן או כדורגלן

אין לי אף אחד...
פטיש, לו היה לי פטיש, פטיש להלום בו עם ערב
פעמון, לו היה לי פעמון, פעמון לצלצל בו
שיר, לו היה לי רק שיר, שיר לשיר אותו בבוקר

פטיש פעמון ושיר, פטיש פעמון ושיר,
פטיש פעמון ושיר, הולם מצלצל חורז ומזכיר
זה הזמן להרים צעקה לאוויר
אין אלימות שאין לה מחיר